295. Schwartz L. Péter - Berseba, Izrael
Az iWiW a világ körül címû sorozatunkban külföldön élõ magyarokat, illetve Magyarországon élõ iWiW-felhasználókat keresünk meg a közösségi portál segítségével, hogy mutassák be õk azt a várost, ahol élnek. Minden nap egy újabb várossal - és egy újabb külföldön vagy hazánkban élõ magyarral - ismerkedhetnek meg olvasóink. Ma Berseba városából válaszol Schwartz L. Péter.
Mióta, hogyan és honnan vetõdtél oda, ahol most élsz, és mit csinálsz ott?
1985-ben emigráltunk Erdélybõl, még a kommunista korszak alatt. Több mint 20 éve élünk Izraelben, feleségemmel együtt mindketten tervezõ mérnökök vagyunk, õ épületgépész, én pedig építész-statikus.

Hogyan mutatnád be 5-10 mondatban a várost/országot, ahol laksz, szerinted miben jobb, miben rosszabb?
Közel-keleti és európai viszonylatban is a város, ahol élünk, az egyike a legmodernebbeknek. Berseba, habár csak 100 éves múltra tekint vissza (1908-ban, a törökök alapították határõr garnizonkent, ugyanis az egyiptomi határ elég közel van.) 1948-tól, Izrael megalapítása óta kezdett fejlõdni, ma több mint 230 000 lakosa van, mondhatni 100 százalékban emigránsok lakjak. Az utóbbi 10-15 évben a lakosai száma megduplázódott, többnyire oroszajkúak érkeztek. Az erdélyi eredetûek száma is több ezerre becsülhetõ. A város maga urbanisztikailag modern, négy-hat sávos bulvárok, sok lakónegyed és újabban lakóparkok veszik körül az eredeti óvárost. Az utcák, bulvárok tele virágzó fákkal (errefelé minden idõszakban virágzik egy pár fajta), cserjékkel, pálmákkal és virágágyásokkal az elválasztó sávokban. Sok és nagy területû park létezik a negyedek között, és az utóbbi években a lakóparkokat már zöldövezetek veszik körül, vagy minden három-négy épülethez egy kisebb park és játszótér tartozik.

A város sziluettje már messzirõl egy nagyvárost rajzol, 20-30 emeletes épületekkel. A városhoz két hatalmas iparnegyed is tartozik. Nagyon sok vegyi- és gyógyszergyár mûködik nálunk, fémfeldolgozó üzemek, tervezõ- és kutatóintézetek.

Mi hiányzik Magyarországról?
Hiányzott. A nyelv es a kultúra. De már több mint 15 éve mûködik a Duna TV, és interneten hallgathatok tucatnyi magyar nyelvû rádióadást, újságokat, magazinokat olvashatok, sõt sok internetes tv-adó is fogható. Nagyon sok ismerõssel levelezek, újságok fórumain veszek részt.

Mi hiányozna, ha eljönnél onnan?
A meleg. Abból soha sincs elég, még ha nyáron néha a 40 fokot is túlhaladja. És a sivatag. Európai ember el sem tudja képzelni, mennyi természeti szépséget rejt. Nem a homokdûnékre gondolok, hanem a sok sziklaforma, szurdokvölgyek és idõszakos patakok vagy folyók völgyei. Ha valakinek az a ritka szerencséje akad, hogy láthat egy sivatagi égiháborút, az felejthetetlen emlék.

Milyen az életszínvonal az itthonihoz viszonyítva? Mennyire tûnnek kiegyensúlyozottnak, boldognak az emberek?
Az életszínvonal magas, nyugat-európai szintû. Az emberi boldogság relatív, és a közmondásbeli "a pénz nem boldogít" itt is járja. A politikai helyzet már 60 éve feszült, mindenki ismeri az izaeli-arab konfliktusok történetet, és a 20 év elõtti párbeszédek kezdete óta majd semmi elõrehaladás nem történt a közös béke érdekében.

Járt itt amerikai, orosz, nemet, francia és még más pár tucat államelnök, akik mind garanciát vállalnának a konfliktusok megoldása után. De ez ügyben mind szkeptikusabb vagyok, mert mindkét oldalon annyi madzagot huzigálnak az asztal alatt, hogy egyelõre nincs megoldás.

Mennyibe kerül egy óra parkolás, buszjegy, mozijegy, egy sör, egy kávé?
Nem olcsó, de meg mindig olcsóbb, mint Nyugat-Európa vagy Amerika nagyvarosaiban. Egy egész napos parkolás 650 forint, buszjegy 150-200 forint, mozijegy 2000 forint körül, egy bolti sör 150-250 forint, restiben 850-1200 forint, attól függ, hol. Vannak nagyon drága helyek, ott ennek a duplája is lehet.

Mennyibe kerül egy kétszobás lakás havi bérlete a belvárosban?
Kétszobás lakások nincsenek, a legkisebbek is nappali plusz két hálószoba, de az átlag nappali plusz három hálószoba. Havi bérlet városonként változik, nagy átlagban a legolcsóbb 37 500 forint, és a drágák 150 000 forint körül mozognak. Lehet luxusvillát is bérelni milliókért persze.

A jövedelmedbõl mennyit költesz magadra és mennyit tudsz félretenni? Mire spórolsz, mire gyûjtesz?
Mi jól keresünk, húsz év alatt két lakást vásároltam, az elsõt húszévi kölcsönre, a másodikat készpénzzel fizettem. Húsz év alatt négy kocsim volt. A két gyereket taníttattuk, egyetemeken, ami nem a legolcsóbb mulatság itt sem. Itt mindenki félretesz pénzt. Nyugdíjalap, különbözõ bankbetétek a hideg napokra. Évente egy-egy hónapot megyünk szabadságra, de innen csak repülõvel lehet. Így egy szabadságba beletartozik a repülõút, autóbérlés, motelek stb. Igaz, mi az évek során sátorral jártuk a világot Görögországtól Coloradóig. Sokat jártuk a természetet, hegymászás, barlangok, nagyon sok fotó és élmény.

Azzal foglalkozol, amivel mindig is szerettél volna?
Építész vagyok, és elégedett a munkámmal. Azért élmény ez a mesterség, mert az alkotásod évtizedekig fennmarad, hozzájárul az ország kultúrájához és gazdaságához. És ezt már 43 éve ûzöm.

Milyen a mindennapok hangulata az itthonihoz viszonyítva?
Nehéz kérdés. És még nehezebb válaszolni. Itt nem gazdasági problémák merülnek fel, habár azok is persze, hanem a fõ hangsúly a békén van. Illetve volna, ha lenne. Az ország állandóan háborús készenlétben áll. Pár évtizede még Egyiptom, Szíria, Jordánia fenyegette állandóan, át-átlövöldöztek a határokon puskával, ágyúval, de Izraelnek sikerült megvédenie magát, sõt békét is kötnie Egyiptommal es Jordániával is. Sok pénzbe és vérbe került mindez, kezdve 1948-ban, a köztársaság kikiáltásának másnapján, folytatódva 1956-ban, majd 1967-ben, 1973-ban, 1982-ben. Majd jöttek az Öböl-háborúk, amelyekben Izrael egy pár száz iraki ballisztikus rakétát számolhatott el szenvedõ félként. A palesztin viszonylat ma teljesen kilátástalanná vált, a kormánynak nincs kivel tárgyalnia, hisz a túloldalon egy terrorszervezet tette rá a kezét egy 3 milliós népre, amelyet gátlástalanul kihasznál politikai és gazdasági érdekekbõl.

Mitõl tartasz, és mi az, amiben reménykedsz?
Nem tartok semmitõl, de reménykedni reménykedem, hogy talán mégis sikerül békét teremteni a Közel-Keleten.

Mi most a legfõbb hétköznapi beszédtéma nálatok?
Ebben hasonlítunk egymásra. Kormányválság, korrupció a legfelsõbb körökben stb.

Mi van a helyi újság címlapján, amikor ezt írod?
Béketárgyalások Szíriával.

Mi a legjellemzõbb szabadidõs tevékenység felétek?
Ez is nemzetfüggõ. Az európaiak, amerikaiak sokat kirándulnak, sportolnak, a keleti államokból érkezettek nem.

Hányféle szórakozási lehetõséged van szombat este?
Hivatalosan semmi, hisz a zsidó vallás szerint péntek estétõl vasárnapig nem szabad. Nem hivatalosan millió táncterem, kocsma, mozi, színház mûködik, sporttelepek, uszodák és mindaz, amit egy modern társadalom nyújthat. Ez az utóbbi évtizedek európai bevándorlóinak gyõzelme egy, mondjuk, komeinista, vallásos és bigott társadalom felett.

Kívánod-e, hogy a gyerekeid ott éljék le az életüket, ahol te most élsz?
Ez már nem tõlem függ, az egyik lányom az Egyesült Államokban él, a másik itt, mindketten férjezettek.

<<Elõzõ

[origo]
sorozat iWiW a világ körül Izrael Magyarország